**แผนการสอนบูรณาการ ชั้นประถมศึกษาปีที่ 2/๓**

**หน่วยการเรียนรู้ที่ ๕ เรื่อง การใช้เทคโนโลยีอย่างปลอดภัย
วันอังคาร ที่ ๒๗ กุมภาพันธ์ 256๗ ชั่วโมงที่ 1 - 2**

**วิชาวิทยาศาสตร์ ชั่วโมงที่ ๑ การใช้เทคโนโลยีอย่างปลอดภัย**

1. ครูถามคำถามเพื่อกระตุ้นความสนใจของนักเรียนว่า**“ถ้านักเรียนนั่งใช้งานคอมพิวเตอร์เป็น เวลานาน ๆ จะส่งผลต่อนักเรียนอย่างไร”** (แนวตอบ : นักเรียนตอบตามประสบการณ์ของแต่ละคนเช่น ส่งผลเสียต่อสุขภาพของนักเรียนไม่ว่าจะเป็นสายตาหรืออาการปวดเมื่อย เป็นต้น)
2. ครูแบ่งนักเรียนออกเป็น 4-5 คน (กลุ่มเดิม) จากนั้นให้แต่ละกลุ่มคัดเลือกตัวแทนกลุ่ม ออกมาสาธิตท่านั่งใช้งานคอมพิวเตอร์ จากนั้นครูถามคำถามกระตุ้นความสนใจของนักเรียนว่า **“นักเรียนคิดว่าท่านั่งใช้งานคอมพิวเตอร์ของเพื่อนคนใดเหมาะสมที่สุด”** (แนวตอบ : นักเรียนตอบตามประสบการณ์ของแต่ละบุคคล โดยคำตอบขึ้นอยู่กับดุลยพินิจของครูผู้สอน เช่น ผู้ที่นั่งห่างจากจอคอมพิวเตอร์ประมาน 20-30 นิ้ว หรือผู้ที่วางหน้าจอคอมพิวเตอร์ให้อยู่ต่ำกว่าระดับสายตา 20-26 องศา เป็นต้น**ใ**)
3. ครูเปิดคลิปวิดีโอ เรื่อง การใช้งานคอมพิวเตอร์ที่ถูกต้อง ให้นักเรียนดูเพื่อสังเกตและเปิดโอกาสให้นักเรียนแต่ละกลุ่มฝึกปฏิบัติตาม
4. ครูสุ่มนักเรียนแต่ละกลุ่มให้ออกมาอภิปรายเกี่ยวกับท่านั่งใช้งานคอมพิวเตอร์ของตัวแทนกลุ่มหน้าชั้นเรียน และให้เพื่อนๆในกลุ่มสาธิตการนั่งประกอบการอธิบาย
5. ครูอธิบายเพิ่มเติมเกี่ยวกับการใช้งานอุปกรณ์เทคโนโลยีอย่างเหมาะสมว่า **“อุปกรณ์เทคโนโลยีบางชนิดจะต้องมีการใช้งานที่ต้องระวังเป็นอย่างมากเนื่องจากอุปกรณ์เทคโนโลยีมีไฟฟ้าเป็นพลังงาน ถ้ามีการสัมผัสหรือมีวัตถุที่เป็นตัวนำไฟฟ้ามาโดนจุดที่ชำรุด จะทำให้เกิดอันตรายได้”**
6. นักเรียนแต่ละกลุ่มร่วมกันทำ**กิจกรรมฝึกทักษะกิจกรรมที่ ๑.๗ – ๑.๘**
7. ครูประเมินผลนักเรียนโดยการสังเกตการตอบคำถาม ใบกิจกรรมฝึกทักษะ และจากการนำเสนองานหน้าชั้นเรียน นักเรียนและครูร่วมกันสรุปเกี่ยวกับการใช้เทคโนโลยีอย่างปลอดภัย

**วิชาวิทยาศาสตร์ ชั่วโมงที่ ๒ การใช้เทคโนโลยีอย่างปลอดภัย** **๒**

1. ครูทบทวนเนื้อหาการเรียนจากชั่วโมงที่แล้ว โดยครูเขียนคำว่า **“การใช้งานอุปกรณ์เทคโนโลยี”** ลงบนกระดานหน้าชั้นเรียน จากนั้นครูสุ่มให้นักเรียนออกมาเขียนคำตอบภายใต้คำถามว่า **“การใช้งานอุปกรณ์เทคโนโลยีอย่างปลอดภัยควรทำอย่างไรบ้าง”**

(แนวตอบ : นักเรียนตอบตามความเข้าใจของนักเรียน)

1. ครูถามนักเรียนว่า **“นักเรียนคิดว่าการใช้งานเทคโนโลยีอย่างปลอดภัยมีความสำคัญอหรือไม่ อย่างไร”**

(แนวตอบ : นักเรียนตอบตามประสบการณ์ของตนเอง **ใ**)

1. ครูให้นักเรียนแต่ละกลุ่ม (กลุ่มเดิม) ช่วยกันแสดงความคิดเห็นแลกเปลี่ยนกันภายในกลุ่ม ถึงประเด็นคำถามดังกล่าว แล้วให้แต่ละกลุ่มออกมานำเสนอหน้าชั้นเรียน
2. นักเรียนและครูร่วมกันสรุปเกี่ยวกับวิธีการใช้งานอุปกรณ์เทคโนโลยีอย่างเหมาะสมว่า **“ในการใช้งานอุปกรณ์เทคโนโลยี ผู้ใช้ต้องรู้จักวิธีการใช้งานอุปกรณ์เทคโนโลยีที่ถูกต้อง ได้แก่ ปรับแสงสว่างของหน้าจอให้เหมาะสมกับดวงตา โดยจะต้องไม่สว่างหรือไม่มืดจนเกินไป ควรนั่งในท่าที่เหมาะสมห่างจากจอคอมพิวเตรอ์ประมาณ 20-30 นิ้ว วางหน้าจอคอมพิวเตอร์ให้อยู่ต่ำกว่าระดับสายตา 20-26 องศา ไม่ควรใช้อุปกรณ์เทคโนโลยีที่มีแสงสว่างน้อย และไม่ควรใช้งานอุปกรณ์เทคโนโลยีติดต่อกันเป็นเวลานาน และการใช้งานอุปกรณ์เทคโนโลยีควรพักสายตาทุก ๆ 15-20 นาที”**
3. นักเรียนทำแบบทดสอบหลังเรียน หน่วยการเรียนรู้ที่ ๕ การใช้เทคโนโลยีสารสนเทศอย่างปลอดภัย